KINNITATUD

RMK riigihangete osakonna

juhataja käskkirjaga 1-47.2807/1.

## 1. Hanke nimetus ja viitenumber

* 1. Hanke nimetus: Kaimri-Ingelandi tee ja Sopi-Ingelandi tee rekonstrueerimine
  2. Viitenumber: 263164
  3. Klassifikatsioon: teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Kaimri-Ingelandi tee (4,701 km) ja Sopi-Ingelandi tee (2,367 km), mis asuvad Saare maakonnas, Saaremaa vallas, Kaimri, Lõupõllu ja Vintri külas, rekonstrueerimistööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Vesine OÜ** poolt koostatud „Kaimri-Ingelandi tee ja Sopi-Ingelandi tee rekonstrueerimine ehitusprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Ülo Lindjärv tel: 505 0744; e-post [ulo.lindjarv@rmk.ee](mailto:ulo.lindjarv@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 3000 EUR,** kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Kaimri-Ingelandi tee ja Sopi-Ingelandi tee rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Kaimri-Ingelandi tee (4,701 km) ja Sopi-Ingelandi tee (2,367 km) asuvad Saare maakonnas, Saaremaa vallas, Kaimri, Lõupõllu ja Vintri külas, RMK katastriüksustel: 72101:001:1431; 72101:003:0214; 80701:002:0116 ning teiste omanike katastriüksustel: 72101:003:0475; 72101:003:0476; 72101:003:0490.

Kaimri-Ingelandi teelõigule on ligipääs tagatud asfaltkattega kõrvalmaantee Kaunispe-Viieristi (tee nr. 21106) 0,200 kilomeetril paiknevalt ol.olevasse olukorda jäävalt mahasõidukohalt mööda ol.olevasse olukorda jäävat Kaimri-Ingelandi teelõiku. Rekonstrueeritavale Sopi-Ingelandi teelõigule on ligipääs tagatud kruuskattega kõrvalmaantee Kaunispe-Viieristi (tee nr. 2110) 1,640 kilomeetril paiknevalt rekonstrueeritavalt mahasõidukohalt.

Vajalikud raietööd on RMK poolt lepingu sõlmimise ajaks enamuses tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta.

Edasi tuleb teostada kändude juurimine ja freesimine (1,28 ha). Kännud juuritakse kogu trasside ulatuses sealt, kus kasvab tihe võsa ja peenmets ning mets. Võsaga kaetud aladel töödeldakse kraavi nõlva võimalusel freesimise teel. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Sette võib paigutada ka olemasoleva mulde taha, kuid see peab jääma sellest madalamale. Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Ette on nähtud ainult ühe teekraavi 108 rekonstrueerimine ning ülejäänud teekraavid on ette nähtud hooldada. Teekraavide hooldamise käigus on lisaks tee ja teekraavi vaheliselt alalt ning teekraavi voolusängist rohttaimestiku niitmisele ette nähtud ka teekraavil 100 voolutakistuste eemaldamine ehk kraavi põhjast raiejäätmete eemaldamine

Ette on nähtud ka teekraavide 106 ja 107 ülaveepoolsete lõigude sulgemine juurde veetava mineraalpinnasega. Teekraavi 106 sulgemine 6m pikkusel lõigul on vajalik võimaldamaks mahasõidukoha M3 rajamist kvartalite KH459 ja KH463 ühisele sihile ning teekraavi 107 sulgemine 9m pikkusel lõigul on vajalik rekonstrueeritavate teede ristumiskohas ristmiku pöörderaadiuse suurendamiseks.

Kaimri-Ingelandi tee ja Sopi-Ingelandi tee rekonstrueerimisel on ette nähtud nelja truubi rekonstrueerimine, nelja uue truubi rajamine ning kümne truubi uuendamine. Plasttruubid rajatakse läbimõõduga 40sm ja 50sm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada. Truubi kohal peab tee muldkeha ja teekatendi kogupaksus olema Ø 40-50 cm plasttruubil vähemalt 0,50 m. Kõikidele truupidele on ette nähtud ehitada otsakutele mattkindlustised tüüpotsakutega 40/50 MAO (3.1-1...3.1-2 Otsaku mattkindlustus (MAO)). Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Tähispostid tuleb paigaldada teealustele truupidele 16tk, vastavalt maaparanduse tüüpjoonistele. Tähispost paigaldada truubi sissevoolu ja väljavoolu kohale sõidutee serva. Tähispostid tuleb paigaldada mulde servast vähemalt 0,35m kaugusele ja sõidutee servast vähemalt 0,75m kaugusele.

Välja kaevatud vanad truubitorud tuleb rekonstrueeritavalt alalt ära vedada ja utiliseerida.

**Kaimri-Ingelandi tee** (4,701 km) saab alguse kõrvalmaantee Kaimri-Lõu (tee nr. 21107) 0,200 kilomeetril paiknevalt mahasõidukohalt ning lõppeb ristumisel rekonstrueeritava Sopi-Ingelandi teega. Rekonstrueeritava Kairmi-Ingelandi tee ja kõrvalmaantee ristumiskoht on ette nähtud jätta ol.olevasse olukorda ning samuti jääb ol.olevasse olukroda Kaimri-Ingelandi tee pikettide 00+00...03+41 vaheline lõik (vajalik korrashoid ehitustööde perioodil ning RMK teede ehituse käigus tekkinud kahjustuste korrastamine ehitustööde lõppedes). Rekonstrueeritava Kaimri-Ingelandi tee ol.oleva katendi laiuseks on valdaval 4,00...4,50m ning tee katend on rahuldavas seisundis. Teekatendi rajamiseks on kasutatud lõiguti materjali, mis vihmade korral kaotab osaliselt oma kandevõime ja sellest tulenevalt tekivad roopad aga kuivade ilmadega korral on antud katendi kandevõime hea. Samuti esinevad teetrassi alguses teeservas „kraed“, mis takistavad tee pinnalt sademevee äravoolu.

Kaimri-Ingelandi tee rekonstrueerimise käigus on ette nähtud ol.oleva tee ja ümbritseva maapinna tasandamine 6,00m laiuseks ühtlaseks laiuseks. Tasandatud alusele on ette nähtud kahepoolse 4% põikkalde kujundamine ning seejärel aluse tihendamine. Profileeritud ning tihendatud alusele on ette nähtud geotekstiili (deklareeritud tõmbetugevus MD/CMD ≥15 kN/m, mitte kootud kangas) paigaldamine. Geotekstiilile on omakorda ette nähtud uue kahekihilise kruusast katendikonstruktsiooni rajamine pealt laiusega 4,50m ja kahepoolse 4% põikkaldega. Kruusast katendikonstruktsiooni aluskiht ehk kandev kiht rajatakse pikettide 03+41...21+55 ja 27+38...50+07 vahemikus paksusega 0,20m ning pikettide 21+55...27+38 vahemikus paksusega 0,30m. Katendikonstruktsiooni pealiskiht ehk kulumiskiht rajatakse terve rekonstrueeritava tee ulatuses paksusega 0,10m. Kruusast katendikonstruktsiooni aluskiht ehk kandev kiht on ette nähtud rajada sorteeritud kruus, Positsioon nr. 4 ja katendikonstruktsiooni pealiskiht ehk kulumiskiht on ette nähtud rajada purustatud kruusast Positsioon nr.6.

Rekonstrueeritava Kaimri-Ingelandi tee ja ol.olevasse olukorda jääva Sopi harutee ristumiskoht on ette nähtud rekonstrueerida vastavalt maaparandusrajatiste tüüpjoonisele „Teede T-kujuline ristmik - R-T“ (2tk). Antud teede ristumiskohas on ette nähtud ka Sophi harutee mõlemale lõigule liiklusmärgi nr 221 "Anna teed" komplekti paigaldamine koos eelteavitus märgiga nõnda, et Kaimri-Ingelandi tee jääb peateeks.

Kaimri-Ingelandi teelt metsamaale pääsemiseks ning väiksematele metsateede on ette nähtud mahasõidukohade rajamine / rekonstrueerimine vastavalt maaparandusrajatiste tüüpjoonisele „Mahasõit põllule – M3“ (22tk).

Rekonstrueeritava Kaimri-Ingelandi tee lõppeb ristumisel rekonstrueeritava Sopi-Ingelandi teega ning antud ristumiskoht on ette nähtud rekonstrueerida. Ristumiskoha rekonstrueerimise käigus on lisaks uue katendikonstruktsiooni rajamisele ette nähtud ka Kaimri-Ingelandi teelt vasakule pöörderaadiuse suurendamine ehk rajatava teetelje pöörderaadiuseks on 12,5m. Antud teede ristumiskohas on ette nähtud ka liiklusmärgi nr 221 "Anna teed" komplekti paigaldamine koos eelteavitus märgiga nõnda, et Sopi-Ingelandi tee jääb peateeks ja liiklusmärgi teenimega paigaldamine.

**Sopi-Ingelandi tee** (2,367 km) saab alguse kõrvalmaantee Kaunispe-Viieristi (tee nr. 21106) 1,640 kilomeetril rekonstrueeritava mahasõidukohaga ning lõppeb ristumisel ol.olevasse olukorda jääva metsateega Sopi harutee. Rekonstrueeritava Sopi-Ingelandi tee ol.oleva katendi laiuseks on valdavalt 3,50...4,00m ning tee katend on rahuldavas seisundis. Ol.oleva Sopi-Ingelandi tee katematerjal erineb Kaimri-Ingelandi tee kattematerjalist ning tee on paremas seisukorras.

Sopi-Ingelandi tee rekonstrueerimise käigus on ette nähtud ol.oleva tee ja ümbritseva maapinna tasandamine 6,00m laiuseks ühtlaseks laiuseks. Tasandatud alusele on ette nähtud kahepoolse 4% põikkalde kujundamine ning seejärel aluse tihendamine.

Profileeritud ning tihendatud alusele on ette nähtud geotekstiili (deklareeritud tõmbetugevus MD/CMD ≥15 kN/m, mitte kootud kangas) paigaldamine. Geotekstiilile on omakorda ette nähtud uue kahekihilise kruusast katendikonstruktsiooni rajamine pealt laiusega 4,50m ja kahepoolse 4% põikkaldega. Kruusast katendikonstruktsiooni aluskiht ehk kandev kiht paksusega 0,20m on ette nähtud rajada sorteeritud kruus, Positsioon nr. 4 ja katendikonstruktsiooni pealiskiht ehk kulumiskiht paksusega 0,10m on ette nähtud rajada purustatud kruusast Positsioon nr.6.

Sopi-Ingelandi rekonstrueeritava lõigu lõppu on ette nähtud tagasipööramisekoha rajamine vastavalt maaparandusrajatiste tüüpjoonisele „T-kujuline tagasipööramise koht – TP-T“. Rajatava tagasipööramisekoha üks harudest on ette nähtud rajada pikki ol.olevasse olukorda jäävat Sopi-Ingelandi teed ning teine tagasipööramisekoha haru on ette nähtud rajada pikki ol.olevasse olukorda jääva Sopi haruteed.

Sopi-Ingelandi teelt metsamaale pääsemiseks ning väiksematele metsateede on ette nähtud mahasõidukohade rajamine / rekonstrueerimine vastavalt maaparandusrajatiste tüüpjoonisele „Mahasõit põllule – M3“ (8tk).

Rekonstrueeritav riigitee 21106 Kaunispe-Viieristi ristumiskoht km 1,64 Sopi-Ingelandi teele rekonstrueeritakse olemasolevas asukohas. Mahasõit rajatakse 15m raadiustega. Riigimaantee on kruuskattega, mahasõit rajatakse samuti kruuskattega. Rekonstrueeritava „Sopi-Ingelandi tee“ alguses ehk rekonstrueeritavate metsateede ristumiskohas ristuvad mõlemad rekonstrueeritavad metsateed Elektrilevi OÜ elektriõhuliiniga alla 1kV (väline tunnus: M51120211), mis kulgeb peale ristumist rekonstrueeritavate teede servas. Rekonstrueeritava „Sopi-Ingelandi tee“ servas või vahetusläheduses paikneb ka Elektrilevi OÜ keskpinge elektriõhuliiniga 1-20kV (väline tunnus: K241360544). Põikkalle on kruuskattega mahasõidul ühepoolne 3% sõiduteest eemale.

Mahasõidukoht riigiteelt rajatakse kruus katendiga järgmiselt:

* Kruuskatend, Purustatud kruus (Positsioon nr 6) 10 cm
* Kruusalus Sorteeritud kruus (Positsioon nr 4) min20 cm
* Geotekstiil (deklareeritud tõmbetugevus MD/CMD ≥15 kN/m, mitte kootud kangas)
* Täitepinnas k≥0,5 m/ööp kt=0,98 vastavalt vajadusele
* Ol. Pinnas Kt=0,94

Ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811, liiklusmärk nr 644 "Tee nimetus" (2tk) ja liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.
4. Projektis toodud teealuse (Kruus fr 0/63 mm (pos 3)) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

Töö tehniliseks aluseks on **Vesine OÜ** poolt koostatud „Kaimri-Ingelandi tee ja Sopi-Ingelandi tee rekonstrueerimine ehitusprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Ülo Lindjärv tel: 505 0744; e-post [ulo.lindjarv@rmk.ee](mailto:ulo.lindjarv@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt